title: Escala de Kardashev
text: L'escala de Kardashev ye ye un metodo pa medir o livel d'abance tecnolochico d'una civilización en función d'a cantidat d'enerchía que pueden utilizar. A medida estió proposada por l'astronomo sovietico Nikolai Kardashev en 1964. L'escala tien tres categorías designadas:
   Una civilización de Tipo I, tamién clamada civilización planetaria, puede emplegar y almagazenar toda a enerchía disponible en a suya planeta.
   Una civilización de Tipo II, tamién clamada civilización estelar, puede usar y controlar a enerchía a la escala d'o suyo sistema planetario.
   Una civilización de Tipo III, tamién clamada civilización galactica, puede controlar a enerchía a la escala de toda a suya galaxia anfitriona.
  
  En l'inte actual, a humanidat encara no ha aconseguiu o estau de civilización Tipo 1. O fisico y futurista Michio Kaku suchirió que, si os humans aumentan o suyo consumo d'enerchía a una taxa promeyo d'o 3 por ciento cada anyo, pueden aconseguir l'estau de Tipo I en 100-200 anyos, l'estau de Tipo II en uns pocos milars d'anyos y o estau de Tipo III en 100.000 a un millón d'anyos.
  
  Carl Sagan suchirió definir valors intermeyas (no consideraus en la escala orichinal de Kardashev) interpolando y extrapolando as valors dadas anteriorment pa os tipos I, II  y III , o que produciría a formula
  
  an a valor K ye a clasificación de Kardashev d'una civilización y P ye a potencia que utiliza, en watts.
  
  Usando ista extrapolación a humanidat en 1973 yera una civilización d'aproximadament tipo 0.7, usando 10 terawatts (TW).
  
  En 2018, o consumo mundial total d'enerchía estió de 18.40 TW, ye decir 0.73 en l'escala Kardashev interpolada por Sagan.
  
  Referencias 
  
  Unidaz de mesura en astronomía
  Kardashev
  Astrobiolochía